Shrek og gru for et brudebilde!
Paret fra Kingswinford i England ble smidd i hymens lenker i et vaskekte eventyrbryllup denne helgen. Som henholdsvis prinsesse Fiona og Shrek, sa Amanda (44) og Nathan Gibbs (39) «ja» til hverandre - til stor begeistring fra Snøhvit, Mikke Mus og flere andre fremmøtte eventyrskikkelser. - Det begynte som en spøk mellom oss da alle vennene våre giftet seg. Jeg sa at «når vi gjør det, skal vi ha et eventyrbryllup. Jeg kan være Shrek, og du prinsesse Fiona», forteller Nathan til Sky News.- I løpet av de siste 15 månedene, har vi mistet syv venner av kreftsykdom. Det knuste hjertene våre. Vi ønsket å gjøre noe for å skape større oppmerksomhet rundt kreft, og oppmuntre folk til å bli mer bevisste og undersøke seg selv, forteller Nathan videre. Tidligere i år arrangerte han og kjæresten gjennom åtte år, en pengeinnsamling til kreftforskningen. Men de følte ikke at de hadde gjort nok. - Da vi snakket om hva mer vi kunne gjøre, kom plutselig filmen «Shrek» på tv-skjermen. Vi så på hverandre og begynte å le. Det var da han og Amanda bestemte seg for å love hverandre evig troskap - utkledd som grønne troll. Av gjestene ønsket de seg ingen annet enn en pengegave til kreftforskningen.Under bryllupsforberedelsene ble paret konfrontert med nok en nedslående nyhet: søsteren til Amanda, Donna, var blitt diagnostisert med brystkreft.Etter at Donna gjennomgikk behandling, har hun fått tilbakemelding fra legen om at kreften foreløpig er borte.
Amanda (44) og Nathan Gibbs (39) ville samle inn penger til kreftforskning. Dermed farget de seg grønne og giftet seg som prinsesse Fiona og Shrek.